钦定古今图书集成/明伦汇编/官常典/第103卷 > 《高十二王传论》同前
## 钦定古今图书集成/明伦汇编/官常典/第103卷 > 《高十二王传论》同前

《陈思王表》云：“权之所存，虽疏必重；势之所去，虽亲必
轻。若夫六代之兴亡，曹冏论之当矣。分珪命社，实寄
宗城，就国之典，既随世革，卿士入朝，作贵蕃辅。皇王
托体，同禀尊极。仕无常资，秩有恒数，礼地兼隆，易生
猜拟。世祖顾命，情深尊嫡，渊图远筭，意在无遗。岂不
以群王少弱，未更多难，高宗清谨，同起布衣，故韬末”
命于近亲，寄重权于疏戚，子弟布列，外有强大之势；
支庶中立，可息觊觎之谋，表里相维，足固家国。曾不
虑机能运衡，权可制众，宗族歼灭，一至于斯，曹植之
言信矣